  Туспуктэм: Константин Вознесенских Наталия Сильвестрова 2023-тӥ арын Ижкарысь школаосты йылпумъясьёс понна 23-тӥ куартолэзе «Ты — мир! Ты — мечта! Ты — чудо!» кар шулдыръяськон ортчоз. Со сярысь кар администрацилэн пресс-службаез ивортӥз. Ужрад М. Горький нимо Гужем садын 15 часысен 20 часозь радъяськоз Паркын «Счастливый билет», «Браслет желаний», «Ретро-магазин», «Игры нашего двора» площадкаос ужалозы. Мылкыд карисьёс «Мечтатели» квестэ пыриськы быгатозы. Нимысьтыз чеберъям фотозонаосын туспуктэмъёс лэсьтыны луоз. КВН-лэн школа лигаысьтыз усто командаос, моделингъя «Elite» школа, барабанщикъёслэн «Ритмикон» шоузы, эктонъя «Нон-стоп» школа, «Твоя сцена» крезьгуро группа, «Оркестр Дзен» но «FM» кавер-группаос дышетскисьёсты мылкыд сётозы. Тужгес но мыло-кыдо выпускникъёс теплоходэн ветлыны сертификат но атракционъёсы билетъёс утыны быгатозы. Озьы ик со нуналэ паркын ужудысъёсын тодматонъя площадкаос ужалозы. 2023-тӥ арын Ижкарын 7 сюрс 42 дышетскисьёс 9-тӥ классэз йылпумъяло, 2 сюрс 344 адями — 11-тӥ классэз.  Оглом, Удмуртиын 9-тӥ классэз 18 сюрс 794 пиналъёс быдто, 11-тӥ классэз – 6 сюрс 125 Тодэ вайытом, Удмуртиын 9-тӥ классэз йылпумъясьёс понна чингылиос берпуетӥзэ жингыртозы 22-тӥ куартолэзе, 11-тӥ классэс быдтӥсьёс понна – 23-тӥ куартолэзе. 26-тӥ куартолэзе огъя кун экзаменъёслэн валтӥсь люкетэз кутскоз. Тегъёс: нылпиос паркъёс Ижкар Удмуртия  